Diari Oficial de la Generalitat Valenciana


Sumari del DOGV 1578, del 03-07-1991 (1991/821943)

ORDRE de 12 d'abril de 1991, de la Conselleria de Cultura, Educació i Ciència, per la qual s'ofereixen per concurs públic beques de col-laboració en centres bibliotecaris de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/12/(3)/dof/vci/html**

### Dades del document

Número de DOGV
:   1578

Data del DOGV
:   03-07-1991

Secció del DOGV
:   DISPOSICIONS GENERALS

Número del document
:   1991/821943


Data del document
:   12-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 d'abril de 1991, de la Conselleria de Cultura, Educació i Ciència, per la qual s'ofereixen per concurs públic beques de col.laboració en centres bibliotecaris de la Comunitat Valenciana.  
El tractament dels fons bibliotecaris, corn també els serveis prestats al públic per les biblioteques requereixen, a més de coneixements tècnics especialitzats, una pràctica que sols es pot adquirir mitjançant l'activa col·laboració en els treballs habituals d'aquestes centres.  
La Conselleria de Cultura, Educació i Ciència, té el propòsit de facilitar l'accés a les activitats pràctiques de les tècniques bibliotecàries a persones interessades.  
Per tal que aquestes activitats puguen efectuar-se d'una manera òptima, es fa aconsellable d'oferir l?oportunitat que es duguen a terme als centres on la presència de personal qualificat en garantesca el bon aprofitament.  
Segons l'assumpció de funcions i serveis transferits en matèria de biblioteques per Reial Decret 3066/1983 de 13 d'octubre, a la Generalitat Valenciana i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern valencià.  
ORDENE  
Article únic  
S'ofereixen per concurs públic beques de col·laboració en pràctiques bibliotecàries a desenvolupar als següents Centres:  
- Biblioteca Pública d'Orihuela (tres beques).   
- Biblioteca Pública d'Alacant (dues beques).  
- Biblioteca Pública de Castelló (tres beques).  
- Biblioteca Pública de València (quatre beques).  
- Centre de Biblioteques de la Generalitat Valenciana (una beca).  
- Unitat de Producció Audiovisual de la Conselleria de Cultura, Educació i Ciència (una beca).  
I s'aproven les bases per les quals es regeix aquesta convocatòria incloses com a annex a aquesta ordre.  
DISPOSICIONS FINALS  
Primera  
Hom faculta la Directora General de Patrimoni Cultural perquè dins l?àmbit de les seues competències, adopte les resolucions necessàries per a l'aplicació i el desplegament d'aquesta ordre.  
Segona  
Aquesta ordre entra en vigor el dia de la publicació en el Diari Oficial de la Generalitat Valenciana.  
València, 12 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Bases per a la concessió de beques de col·laboració per a realitzar pràctiques a les biblioteques públiques d'Orihuela, A lacant, Castelló de la Plana i València, a la Unitat de Producció Audiovisual i al Centre de Biblioteques de la Generalitat Valenciana per a 1991.  
Primera  
Les beques de col·laboració objecte d'aquesta convocatòria, s'adjudicaran mitjançant un concurs entre els diversos aspirants que complesquen els següents requisits i ho acrediten documentalment:  
1) Ser espanyol i residir dins l?àmbit de la Comunitat Valenciana.   
2) Ser diplomat universitari o titulat superior.  
3) No haver estat beneficiari d'aquestes ajudes durant dos anys consecutius.  
Les condicions de mèrit avaluables per la comissió qualificadora, que hauran de ser presentades degudament justificades, i les puntuacions que s'han d'atorgar són les següents:  
a) Expedient acadèmic general (original o fotocòpia compulsada), de 0 a 4 punts.  
b) Realització de cursets especialitzats en Biblioteconomia, de 0 a 2 punts.  
c) D'altres mèrits relacionats amb la matèria objecte d'aquesta convocatòria que s'hi puguen al·legar, de 0 a 2 punts.  
d) Titulacions acadèmiques (original o fotocòpia compulsada), sempre que no formen part dels requisits obligats per tal d'accedir a aquestes beques:  
- Llicenciatura, 1 punt.  
- Doctorat, 2 punts.  
Segona  
Són obligacions del beneficiari:  
a) Col·laborar amb el personal tècnic de la biblioteca en els treballs que els hi encomanen, motiu pel qual hauran d'assistir als locals del centre durant deu mesos i realitzar el mateix horari del personal de la biblioteca, i a les ordres del director, que els encomanarà els treballs.  
b) Acreditar davant la Conselleria de Cultura, Educació i Ciència la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que corresponguen a la Intervenció General, en relació amb les subvenciones i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedent de qualsevol administracions o ens públics.  
Tercera  
La dotació de cadascuna de les beques de col·laboració serà de sis-centes mil (600.000) pessetes, de la qual podran satisfer-se pagaments parcials, prèvia certificació d'aprofitament expedida pel Director del Centre i demostració per part del becari, segons la forma que determina l?Ordre de 7 de gener de 1991 de la Conselleria d'Economia i Hisenda (DOGV nº 1477), que es troba al dia de les seues obligacions tributàries i davant la Seguretat Social.  
L'import de les beques s'abonarà amb càrrec a l'aplicació pressupostària 52.88.277.2.293.6, dins la línia 404/000/91, anomenada ajudes per a la formació en arxius i biblioteques. L'import global màxim destinat a aquestes beques serà de vuit milions quatre-centes mil (8.400.000) pessetes.  
Quarta  
Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de con, cessió.  
L'import de les subvencions regulades en aquest article en cap cas podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Cinquena  
Serà procedent el reintegrament de les quantitats percebudes i l'exigència de l?interés de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Sisena  
Els aspirants al concurs sol·licitaran individualment la seua inclusió, fent-hi constar el centre al qual aspiren mitjançant una instància dirigida al Conseller de Cultura, Educació i Ciència. Aquesta podrà ser presentada al registre general de la Conselleria de Cultura, Educació i Ciència, als serveis territorials d'Educació í Cultura de València, Castelló o Alacant, als centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts a l'article 66 de la Llei de Procediment Administratiu. En les esmentades instàncies caldrà fer constar les circumstàncies assenyalades a la base primera i l'acceptació de totes les condicions establertes a les presents bases.  
El termini de presentació d'instàncies serà de vint dies hàbils comptats a partir del següent al de la publicació d'aquesta oferiment en el Diari Oficial de la Generalitat Valenciana.  
Setena  
Per a la valoració dels mèrits dels sol·licitants es constitueix una comissió qualificadora integrada per:  
- Presidenta: Sra. Directora General de Patrimoni Cultural.  
- Vocals: Sra. Directora de la Biblioteca Pública de València, Sra. Directora de la Biblioteca Pública de Castelló, Sra. Directora de la Biblioteca Pública d'Alacant, Sra. Directora de la Biblioteca Pública d'Orihuela i Sra. Cap de la Secció de Documentació Bibliotecària.  
- Secretària: Sra. Cap del Servei del Llibre, Arxius i Biblioteques de la Conselleria de Cultura, Educació i Ciència.  
La comissió qualificadora té facultats per a realitzar mitjançant els seus membres totes les comprovacions que estime necessàries per a la millor qualificació dels mèrits adduïts.  
Quan haurà finalitzat la corresponent valoració dels expedients de cada un dels aspirants, la Directora General de Patrimoni Cultural resoldrà l'adjudicació de les beques.  
Tanmateix, la comissió qualificadora podrà formular proposta en el sentit que siga/guen declarada/es deserta/es les beques de col·laboració si, al seu parer, no hi hagués concursants amb mèrits suficients per a l'adjudicació. Els dictàmens i propostes de la comissió seran inapel·lables,  
Vuitena  
Els treballs realitzats quedaran en propietat de la Conselleria de Cultura, Educació i Ciència i no podran ésser utilitzats pels autors sense la corresponent autorització.  
Novena  
El fet d'haver estat beneficiari de les ajudes no estableix cap tipus de relació laboral amb la Conselleria de Cultura, Educació i Ciència, ni amb el centre bibliotecari al qual s'haja adscrit, ni comporta cap compromís d'incorporació posterior a les plantilles dels esmentats centres.  
Deu  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.


Còpia Permalink ELI